text: বাংগালপাড়া উচ্চ বিদ্যালয় কিশোরগঞ্জের একটি শিক্ষা প্রতিষ্ঠান। এটি ১৯৬৪ সালে প্রতিষ্ঠিত হয়েছে।
  
  অবস্থান 
  এই বিদ্যালয়টি কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়নে অবস্থিত।
  
  বাংগালপাড়া ইউনিয়নের মূলকেন্দ্র যথা:- পশ্চিমে ইউনিয়ন ভূমি অফিস (পুরাতন), পূর্বে মসজিদ ও বাজার, দক্ষিণে মাদ্রাসা এবং উত্তরে মন্দির; এই গুরুত্বপূর্ণ স্থানগুলোকে কেন্দ্র করে স্থাপিত হয়েছে বিদ্যালয়টি।
  
  ইতিহাস 
  ১৯৬৪ সালে প্রতিষ্ঠিত হয় এই বিদ্যালয়টি।
  
  অবকাঠামো 
  এই বিদ্যালয়টিতে ৮ কক্ষ বিশিষ্ট পুরনো দুই তলা ভবন রয়েছে। ভবনের পাশেই রয়েছে বিজ্ঞান ভবন যা অনেকদিন পরিত্যাক্ত থাকার পর পুনরায় নতুন করে ব্যবহারোপযোগী করে তোলা হয়েছে। সম্প্রতি একটি এক তলা বিশিষ্ট ছাত্রাবাস তৈরি করা হয়েছে, এবং পাঁচ তলা একটি নতুন ভবনের কাজ চলছে। এই ভবনে নতুন করে বিজ্ঞান ভবন ও কম্পিউটার ডিজিটাল ল্যাব সহ মোট ২৬ কক্ষ বিশিষ্ট ক্লাস রুম তৈরি করা হবে। এছাড়াও এই বিদ্যালয়টির রয়েছে প্রায় ৩০ একরের বড় মাঠ ও ২টি পুকুর।
  
  বিভাগ সমূহ 
  এই বিদ্যালয়টিতে বিজ্ঞান, ব্যবসায় শিক্ষা ও মানবিক বিভাগ চালু রয়েছে।
  
  ভর্তি ও বেতন 
  মাধ্যমিক ও উচ্চ মাধ্যমিক শিক্ষা বোর্ড কর্তৃক জারীকৃত নীতিমালা অনুযায়ী ভর্তি করা হয়ে থাকে। প্রতি বছরের জানুয়ারি মাসেই বিদ্যালয়ের ভর্তি কার্যক্রম সম্পন্ন হয়ে যায়। সরকার কর্তৃক নির্ধরিত বেতন ও ফি নেয়া হয়।
  
  তথ্যসূত্র 
  
  বিষয়শ্রেণী:কিশোরগঞ্জ জেলার বিদ্যালয়
  বিষয়শ্রেণী:১৯৬৪-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৬৪-এ পাকিস্তানে প্রতিষ্ঠিত
title: বাঙ্গালপাড়া উচ্চ বিদ্যালয়